मुुआवजा सड़क के रास्ते में आए मकानों, दुकानों और अन्य ढांचों के लिए दिया जाना है। मुआवजे की अदायगी होेते ही गमाडा द्वारा संबंधित जगह पर कब्जा लेने की प्रक्रिया शुरू कर दी जाएगी। सूत्रों की मानें तो 50 के करीब ऐसे किसान हैं, जिन्होंने अपना बनता मुआवजा नहीं लिया है। मुआवजा लेने में हुई देरी लोगों को जानकारी न होना बताया जा रहा है, क्योंकि ज्यादातर जमीन मालिक शहर के अन्य हिस्सों में बस गए हैं। जहां तक यह सूचना मिल नहीं पाई है। दूसरी तरफ गमाडा का दावा है कि गांव के नंबरदारों को बार-बार लोगों को सूचित करने की ड्यूटी लगाई थी। गमाडा की टीम 30 जून को विशेष रूप से मुल्लांपुर गई थी, जिसके बाद किसानों से भी मुलाकात की थी। लेकिन इसके बाद भी लोगों ने उत्साह नहीं दिखाया था। गमाडा ने साफ किया है कि इसके बाद समय अवधि में कोई बढ़ौतरी नहीं होगी। अगर कोई मुआवजा नहीं लेता है, तो जमीन मालिक की अपनी जिम्मेदारी होगी।